b'\n_START_ARTICLE_\nFjord1 Buss M\xc3\xb8re\n_START_PARAGRAPH_\nFjord1 Buss M\xc3\xb8re AS var et norsk busselskap med hovedkontor i Volda. Selskapet bestod av bussdelene fra de to tidligere selskapene M\xc3\xb8rebil og Sunnm\xc3\xb8re-Romsdal Billag som ble sl\xc3\xa5tt sammen i 2005. I 2011 og 2012 solgte Fjord1 aksjene i selskapet til Nettbuss, og 1. januar 2013 ble selskapet innfusjonert i Nettbuss Midt-Norge.\n_START_SECTION_\nVirksomhet\n_START_PARAGRAPH_\nSelskapet tok h\xc3\xa5nd om det meste av bussrutetrafikken p\xc3\xa5 Sunnm\xc3\xb8re og trafikken i deler av Romsdal som grenser mot Sunnm\xc3\xb8re. Selskapet kj\xc3\xb8rte ogs\xc3\xa5 flere ekspressbussruter innenfor NOR-WAY Bussekspress i tillegg til ekspressruter fra og gjennom ruteomr\xc3\xa5det til Oslo og \xc3\x85lesund \xe2\x80\x93 Bergen via Volda og Nordfjordeid. I tillegg kj\xc3\xb8rte selskapet s\xc3\xb8ndre del \xe2\x80\x93 Volda \xe2\x80\x93 \xc3\x85lesund m/ retur \xe2\x80\x93 av TIMEkspressen linje 11 og Kristiansund \xe2\x80\x93 Molde \xe2\x80\x93 \xc3\x85lesund \xe2\x80\x93 Volda, i samarbeid med Nettbuss M\xc3\xb8re.'